laion/Wikipedia-Exotic huggingface dataset:
אלכסנדר פילין

אלכסנדר וסיליביץ' פילין (ברוסית: Александр Васильевич Филин; נולד ב-25 ביוני 1996 בסימפרופול שבאוקראינה) הוא כדורגלן רוסי המשחק בעמדת הבלם בקבוצת חימקי מליגת העל הרוסית. פילין נולד בסימפרופול שבאוקראינה וגדל במחלקות הנוער של ספרטק סימפרופול ושחטאר דונצק. בחודש פברואר 2015 חתם פילין באופה מליגת העל הרוסית. בחודש אוגוסט באותה השנה קיבל אזרחות רוסית. ב-30 באוגוסט 2017 חתם בניז'ני נובגורוד מליגת הכדורגל הלאומית של רוסיה. ב-1 ביולי 2018 חתם בחימקי, גם היא מהליגה הלאומית של רוסיה. ב-21 בפברואר 2020 הושאל למשך חצי עונה לטמבוב מליגת העל הרוסית. בתום העונה חזר לחימקי, לאחר שהעפילה לליגת העל הרוסית. מדיה וקבצים בנושא אלכסנדר פילין בוויקישיתוף אלכסנדר פילין, באתר Transfermarkt אלכסנדר פילין, באתר Soccerway אלכסנדר פילין, באתר WorldFootball.net אלכסנדר פילין, באתר FootballDatabase.eu Воспитанник Шахтера продолжит карьеру в России באתר ua-football, ‏ 13 בפברואר 2015 (ברוסית) Экс-защитник "Шахтера-3" перешел в ФК "Уфа" и принял российское гражданство באתר ua-football, ‏ 28 באוגוסט 2015 (ברוסית) Александр Филин пополнил состав "Тамбова"! באתר הרשמי של טמבוב, 22 בפברואר 2020 (ברוסית)
קונסטנטינוס טריאנדאפילופולוס

קונסטנטינוס או קונסטנדינוס "קוסטס" טריאנטאפילופולוס (ביוונית: Κωνσταντίνος "Κώστας" Τριανταφυλλόπουλος; נולד ב-3 באפריל 1993 בקורינתוס שביוון) הוא כדורגלן יווני המשחק בעמדת הבלם בקבוצת גורניק זאבז'ה מליגת העל הפולנית. טריאנדאפילופולוס גדל במחלקת הנוער של פנאתינאיקוס מליגת העל היוונית. בשנת 2012 החל לשחק בקבוצה הבוגרת של המועדון, ובסך הכל ערך 73 הופעות ליגה, בהן הבקיע שני שערים. ב-22 בינואר 2016 חתם טריאנדאפילופולוס על חוזה לשלוש עונות וחצי באסטרס טריפוליס מליגת העל היוונית. בסך הכל ערך 60 הופעות ליגה במדי המועדון. ב-13 ביוני 2019 חתם טריאנדאפילופולוס על חוזה לשתי עונות בפוגון שצ'צ'ין מליגת העל הפולנית. ב-19 ביולי 2023 חתם לשנתיים בגורניק זאבז'ה.. פנאתינאיקוס הגביע היווני (1): 2013/2014 מדיה וקבצים בנושא קונסטנטינוס טריאנדאפילופולוס בוויקישיתוף קונסטנטינוס טריאנדאפילופולוס, באתר Transfermarkt קונסטנטינוס טריאנדאפילופולוס, באתר Soccerway קונסטנטינוס טריאנדאפילופולוס, באתר WorldFootball.net קונסטנטינוס טריאנדאפילופולוס, באתר FootballDatabase.eu Στην Πογκόν Σέτσιν για τα επόμενα δυο χρόνια ο Τριανταφυλλόπουλος באתר Sport24, ‏ 13 ביוני 2019 (ביוונית)
מגדל המים (מגדל העמק)

מגדל המים במגדל העמק הוא מגדל מים שהוקם במגדל העמק בשנים 1985-1982 לצורך אספקת מים. המגדל הפך ברבות השנים לאחד מסמליה של העיר מגדל העמק ואף נכלל בסמל עיריית מגדל העמק. בשנת 1979 חברת מצפה העמק בע"מ התחילו בהקמת מיזם תיירותי בשם 'מלון מצפה בעמק' שיכלול הקמת מלון בן 60 חדרים ומגדל בו ישולבו מסעדה מסתובבת, תצפית ובריכה. באוקטובר 1980 חתמו חברת מצפה העמק והמועצה המקומית מגדל העמק על הסכם כי החברה תכלול במסגרת הקמת הפרויקט בניית בריכה לצורך אספקת מים לשכונת נוף העמק, שבנייתה החלה בשנת 1982. בשנת 1981 רכש הקיבוץ הארצי בשותפות עם מי שהחזיק במניות מצפה העמק בע"מ רפי עדן, 25% ממניות חברת מצפה העמק. התקלות באפשרות להשלמת הבנייה בזמן שנקבע ובמקורות המימון, התגלו לקיבוץ הארצי בשנת 1982. בעיות התגלו גם בהסדרת בעלות על הקרקע. בגין אי הסדרים בעלות חברת מצפה העמק בע"מ הועברה לקיבוץ הארצי. בניית שלד המגדל הושלמה בשנת 1985 על ידי הקיבוץ הארצי, על מנת לאפשר את הפעלת מגדל המים. המסעדה והתצפית עוד לא נבנו ובנייתן חייבה השקעה של עוד 750,000$. בקיבוץ הארצי הוחלט להפסיק בפיתוח הפרויקט; מיקום המסעדה המסתובבת לא הושלם וכל חלקו העליון של המגדל נשאר פרוץ ולא נסגר על פי התכנון. בשנת 1987 חתמו הקיבוץ הארצי על הסכם להפעלת המלון עם חברת ניהול. המגדל יצא בשלב זה משטח התפעול של המלון והתבצעו מהלכים להוצאתו בפועל מהמיזם, והסדרת כניסה לתפעול מגדל המים על ידי הרשות המקומית משער חיצוני. המועצה המקומית מגדל העמק חכרה את שטח המגדל בחכירת משנה. המלון נמכר על ידי החברה הכלכלית של הקיבוץ הארצי לחברת רותם בשנת 1989 ונסגר בשנת 1992. בשנת 2014 עברה ישיבת נחלת ישראל ממשכנה בכפר חסידים למקום שבו היה המלון. בשנת 2019 התקיים טקס הנחת הפינה ל"מוזיאון המייסדים" שעל פי התוכנית יקום במגדל. בטקס השתתפו רב העיר הרב יצחק דוד גרוסמן, ראש העיר אלי ברדה, שרת התרבות והספורט מירי רגב וחברי מועצת מגדל העמק. בשנת 2022 החלו עבודות בנייה בשטח המגדל, שבו מתוכנן כאמור להיות מוזיאון המייסדים. מגדל המים הפך עם השנים לסמל המזוהה עם מגדל העמק ואף מופיע בסמל העירייה. תיק תיעוד: מגדל המים המסעדה המסתובבת ומצפה מגדל העמק מדיה וקבצים בנושא מגדל המים בוויקישיתוף ד"ר אסתי ינקלביץ, תיק תיעוד: מגדל המים, המסעדה המסתובבת ומצפה מגדל העמק (עמ' 21), ‏דצמבר 2018, טבת ה'תשע"ט ד"ר אסתי ינקלביץ, תיק תיעוד: מגדל המים, המסעדה המסתובבת, ומצפה מגדל העמק (עמ' 23), ‏דצמבר 2018, טבת ה'תשע"ט על הישיבה, באתר ישיבת נחלת ישראל מערכת עמקניוז, מגדל העמק: הונחה אבן הפינה למוזיאון המייסדים, באתר עמקניוז, ‏24 בינואר 2019
אלעד אדרי

אלעד אדרי (נולד ב-17 בנובמבר 1980) הוא קצין בצה"ל בדרגת אלוף-משנה. שימש כמפקד חטיבת החילוץ וההדרכה. קודם לכן שימש כמפקד מחוז חיפה בפיקוד העורף. אדרי נולד בשנת 1980 לאילנה וסימון אדרי, הבכור מבין 3 אחים. גדל בראשון לציון ובהמשך בבית דגן. בשנת 1999 התגייס לצה"ל לחטיבת הצנחנים ועבר הכשרה כלוחם בגדוד 101. בהמשך עשה שורה של תפקידי פיקוד והדרכה בחטיבת הצנחנים ובבית הספר למ"כים של חיל הרגלים. המרכזיים בהם היו מפקד פלוגה בקורס מ"כים, מפקד פלוגת החוד של גדוד 890 וסמג"ד בקורס מ"כים. בשנת 2013 יצא ללימודים במסגרת המכללה לפיקוד ומטה של צה"ל ועם סיום ההכשרה עבר לפיקוד העורף. בפיקוד העורף התמנה בשנת 2014 לקצין האג"ם של הנפה הסדירה לבניין הכוח. בתפקידו זה השתתף במשלחת צה"ל לרעידת האדמה לנפאל. בין השנים 2015–2017 שירת כמפקד גדוד קדם בחטיבת החילוץ וההדרכה. בתקופתו כמג"ד הוביל את גדוד קדם באירועי 'גודל השעה' ביהודה ושומרון. בין השנים 2017–2020 שירת כמפקד בית הספר לפיקוד ולמקצועות העורף. בתפקידו זה השתתף במשלחת צה"ל לרעידת האדמה במקסיקו כסגן המפקד. בין השנים 2020–2022 שירת כמפקד מחוז חיפה בפיקוד העורף. תקופה זו אופיינה בעיקר במאבק בנגיף הקורונה אותו הוביל פיקוד העורף. במאי 2022 נכנס לתפקידו כמפקד חטיבת החילוץ וההדרכה של פיקוד העורף. בחודש פברואר 2023 פיקד על משלחת צה"ל לרעידת האדמה בטורקיה במסגרת מבצע ענפי זית. הוא פיקד על חטיבת החילוץ וההדרכה במלחמת חרבות ברזל עד לאוגוסט 2024 ועתיד לעבור תקופת לימודים. אדרי בעל תואר ראשון בהיסטוריה כללית מהאוניברסיטה העברית במסגרת המכללה לפיקוד טקטי של זרוע היבשה ותואר שני במנהל ציבורי וביטחון לאומי מאוניברסיטת חיפה. במרץ 2022 הוציא אדרי ספר בשם "חיים מבין ההריסות" אשר במרכזו עדויות ממשלחות חילוץ מהעבר, מטרת הספר היא שילוב בין הנצחת מורשתם ופועלם של המחלצים לצד לימוד ושיתוף הניסיון הרב עם גופים שונים בפיקוד העורף ומחוץ לו שעוברים הכשרת חילוץ. ביולי 2022 הוציא אדרי יחד עם שותפתו טל לוי דיאמנשטיין את הספר "אחרי ששקע האבק". בספר זה הביאו השניים את סיפורם מתוך מבצע 'יד לאחים' - משלחת צה"ל לאסון קריסת הבניין במיאמי ביוני 2021. הספר מתאר את פעילותם של השניים במהלך המבצע, את חוויותיהם ואת פועלם במוקדים השונים בעיר מיאמי שבארצות הברית. אדרי כתב ופרסם בכתב העת מערכות שישה מאמרים בנושאים שונים. אדרי גרוש ואב לילד מתגורר בכפר יונה. מדיה וקבצים בנושא אלעד אדרי בוויקישיתוף מפקד חטיבת החילוץ וההדרכה, אל"ם אלעד אדרי, ברצועת עזה, 19 בנובמבר 2023, באתר יוטיוב אל"ם אלעד אדרי נכנס לתפקידו כמפקד חטיבת החילוץ וההדרכה, באתר צה"ל, 9 במאי 2022 קובי פינקלר, כוכבי אישר שורת מינויי קצינים בדרגת אל"מ, באתר ערוץ 7, 20 בדצמבר 2021 טקס החלפת מפקד חטיבת החילוץ, בעמוד הפייסבוק של חטיבת החילוץ וההדרכה, 5 במאי 2022 אל"ם שלומי בן יאיר נכנס לתפקיד מפקד חטיבת החילוץ וההדרכה, באתר צה"ל, 11 באוגוסט 2024 "הפיקוד תמיד שם, מסייע, עומד במשימה ונמצא בראש העשייה למען אזרחי המדינה", באתר צה"ל, 22 במרץ 2022
יובל (מושב)

יוּבַל (מוכר גם בשם כְּפַר יוּבַל) הוא מושב באצבע הגליל, הנמצא בין מטולה וקריית שמונה, בסמוך ממזרח לנחל עיון. המושב נקרא על שם יובלי הירדן הסמוכים, ובזיקה לשמה של העיר המקראית אבל בית מעכה, המזוהה בתל הסמוך ליישוב ממערב (תל אבל אל-קמח). המושב שייך למועצה האזורית מבואות החרמון. המושב נוסד בשנת 1952, חלקו על אדמות הכפר הערבי אבל אל-קמח, המזוהה עם העיר המקראית אבל בית מעכה. מקימי המושב היו פליטי הרובע היהודי בירושלים העתיקה, רובם ממוצא כורדי. ב-1955 נטשו רוב המייסדים את המושב עקב הרגשה של קיפוח מצד מוסדות המדינה כלפי האוכלוסייה הדתית שמקורה ב"יישוב הישן". במוזיאון חצר היישוב הישן בירושלים מצויה תצוגה העוסקת בשלב זה בחיי המושב. לאחר מכן, המקום אוכלס על ידי עולים מקוצ'ין שבהודו. הענפים העיקריים במושב, נכון ליוני 2015, הם לול ומטעי אבוקדו, תפוחים, אגסים, פירות הדר ושזיפים. בשנים האחרונות התבסס המושב בתיירות פנים והוא אחד מאתרי האירוח הכפרי המובילים בצפון הארץ[דרוש מקור]. קרבתו של המושב לגבול עם לבנון הפכה אותו למטרה לפיגועים. ביוני 1975 התרחש הפיגוע בכפר יובל: חוליית מחבלים מחזית השחרור הערבית חדרה אל המושב והשתלטה על בית מגורים בכוונה לבצע פיגוע מיקוח. בפיגוע נהרגו שמחה מרדכי, אחיה נחמיה (נמי) יוסף-חי ובעלה יעקב (פצ'נגה) מרדכי אשר עמד בראש הכוח שפרץ לשחרר את בני הערובה. ארבעת המחבלים נהרגו בידי הכוח הפורץ. בנובמבר 2021 הוחל בבניית 65 ממ"דים שיוקמו בכל בתי היישוב ויהפכו את יובל ליישוב הראשון בגבול ישראל–לבנון שימוגן באופן מלא. התוכנית המלאה כוללת מיגון 21 יישובים צמודים לגדר הגבול. היישובים הבאים שצפויים לקחת חלק בתוכנית הם מטולה, שלומי, שתולה ומרגליות. באוקטובר 2023, שבוע לאחר פרוץ מלחמת חרבות ברזל, פונו תושבי כפר יובל מבתיהם. בינואר 2024, במהלך המלחמה ירו אנשי חזבאללה טיל נ"ט על ביתו של ברק איילון, חבר כיתת הכוננות של היישוב. כתוצאה מהירי נהרגו ברק ואימו. אביו נפצע. הוריו של ברק לא התפנו מהמושב כדי להמשיך לטפל בעופות ולהבטיח את פרנסתם. גורמים במושב טענו שביתם של משפחת איילון סומן על-ידי חזבאללה בשל קרבתו למצלמות תצפית. טיל נ"ט נוסף פגע בבית במושב בחודש פברואר וגרם לנזק כבד. מדיה וקבצים בנושא יובל בוויקישיתוף כפר יובל במרכז המידע להתיישבות בגליל כפר יובל, באתר רום גליל יובל, במרכז המידע לנגב ולגליל של תנועת אור בגליל, בכפר יובל, 1976, באתר ארכיון הסרטים הישראלי בסינמטק ירושלים עומר שרביט, "אין לנו לאן לחזור", באתר זמן ישראל, 16 בנובמבר 2023 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 דוד שליו, חג כפול בכפר יובל, דבר, 5 בינואר 1955 יואב זיתון, תוכנית מיגון הצפון יוצאת לדרך: הממ"ד הראשון נבנה בכפר יובל, באתר ynet, 1 בנובמבר 2021 באיחור של שבוע: המדינה החליטה על פינוי יישובים בגבול הצפון, באתר mynetkrayot, ‏2023-10-16 יאיר קראוס, האישה והבן נהרגו מהטיל, האב יצא מהחדר - וניצל. תושבים כועסים: שצה"ל יזיז מצלמות, באתר ynet, 14 בינואר 2024 מאבדים את הצפון: טילי נ"ט נורו לעבר קרית שמונה וכפר יובל, באתר "סרוגים", 22 בפברואר 2024
ב.מ.וו i7

ב.מ.וו i7 (באנגלית: BMW i7) היא מכונית יוקרתית חשמלית במרכב סדאן, בעלת חמישה מקומות ישיבה, שמיוצרת על ידי ב.מ.וו משנת 2022 היא נחשפה ב-21 באפריל 2022. היא מהווה כגרסה החשמלית לב.מ.וו סדרה 7 החדשה שהוצגה יחד איתה ב-21 באפריל. מעבר לשינויים קלים בעיצוב הפגושים מלפנים ומאחור ותצוגה מותאמת לרכב חשמלי בלוח המחוונים ומערכת המולטימדיה, דגמי i7 זהים לחלוטין לשאר דגמי סדרה 7 החדשה. בשלב הראשון של ההשקה משווקת ב.מ.וו את ה-i7 עם מערכת הנעה חשמלית אחת ובהמשך השנה תצטרף גרסת ה-i7 M70 xDrive החזקה יותר. i7 xDrive60: שני מנועים חשמליים בהמספקים יחד 544 כ"ס ומומנט מרבי של 75.9 קג"מ. נתון התאוצה מ-0 ל-100 קמ"ש עומד על 4.7 שניות ומהירות מרבית מוגבלת אלקטרונית של 240 קמ"ש. סוללת ליתיום-יון בקיבולת 101.7 קוט"ש המאפשרת טווח נסיעה חשמלי של בין 590 ל-625 ק"מ בתקן WLTP. מדיה וקבצים בנושא ב.מ.וו i7 בוויקישיתוף ב.מ.וו i7, סרטון באתר יוטיוב cartube, פאר חשמלי: 2022 ב.מ.וו i7 החשמלית, באתר cartube cartube, ב.מ.וו סדרה 7 החדשה 2022 נחשפת רשמית, באתר cartube BMW i7 xDrive60 (2022) : 544 chevaux et 625 km d’autonomie, Turbo.fr (בצרפתית)
כולם אוהבים את נאטי

כולם אוהבים את נאטי (באנגלית: Everybody Loves Natti) היא סדרת טלוויזיה אמריקאית דוקומנטרית אודות הזמרת-יוצרת הדומיניקנית נאטי נטשה. היא הוקרנה בבכורה עולמית באמזון פריים וידאו ב-19 בנובמבר 2021. הסדרה התיעודית בת ששת הפרקים חוקרת את מערכת היחסים של נטשה עם המנהל/הארוס שלה רפאל פינה, בעת שהקליטה את אלבום האולפן השני שלה, Nattividad, משנת 2021 ובזמן שהייתה בהיריון. כמו כן, חוקרת הסדרה מכשולים אישיים עימם התמודדה, כולל בעיות פוריות והתמודדויות שלה כמהגרת דומיניקנית לא מוכרת בניו יורק. הסדרה נוצרה על ידי מונה סקוט-יאנג, והשואונראן הוא אלכס דייוויס. להלן המשתתפים ב"כולם אוהבים את נאטי": נאטי נטשה רפאל פינה וידה איזבל פינה גוטיירז בקי ג'י אריאדנה גוטיירז דדי יאנקי יובנה ונטורה פרינס רויס הטריילר של הסדרה הופץ ב-20 באוקטובר 2021. הסדרה עלתה לראשונה בפריים וידאו ב-19 בנובמבר 2021. "כולם אוהבים את נאטי", במסד הנתונים הקולנועיים IMDb (באנגלית) "כולם אוהבים את נאטי", באתר Rotten Tomatoes (באנגלית) Daniela Avila October 20, 2021 01:10 Pm, Natti Natasha Tells Younger Self to Not 'Be Scared' in Trailer for Upcoming Docuseries, PEOPLE.com (באנגלית) Patrick Gomez October 20, 2021 at 12:00 PM EDT, 'Everybody Loves Natti' Natasha: First look at reggaeton star's Amazon reality show, EW.com (באנגלית) Griselda Flores, Griselda Flores, 10 Things We Learned From Natti Natasha’s ‘Everybody Loves Natti’ Series, Billboard, ‏2021-11-17 (באנגלית אמריקאית) Selome Hailu,Katie Song, Selome Hailu, Katie Song, Amazon Prime Video Sets Natti Natasha Docuseries for November (TV News Roundup), Variety, ‏2021-10-20 (באנגלית אמריקאית)
ג'ספר פורד

ג'ספר פורד (באנגלית: Jasper Fforde; נולד ב-11 בינואר 1961 בלונדון), הוא סופר וטייס בריטי המתגורר בוויילס. הוא בנו של ג'ון סטנדיש פורד, שהיה הנגיד ה-24 של בנק אנגליה. לפני שפנה לכתיבה עסק פורד בעבודות שונות בתעשיית הקולנוע. הוא פרסם סדרת ספרים שהגיבורה שלהם היא תרזדיי נקסט, "פרשת ג'יין אייר" (The Eyre Affair, ‏2001), "לשקוע בספר טוב" (Lost in a Good Book, ‏2002), "באר העלילות האבודות" (The Well of Lost Plots, ‏2003), ו"משהו רקוב" (Something Rotten, ‏2004). ספרו הבא "The Big Over Easy" משנת 2005 הוא עיבוד מחדש של הספר הראשון שכתב ושנדחה על ידי המו"לים. השם המקורי של הספר "פשע בחדר הילדים" (Nursery Crime) ישמש כשם של הסדרה כולה. ספר ההמשך ל-"The Big Over Easy", "הדוב הרביעי" (The Fourth Bear) יצא לאור ביולי 2006 והוא מתמקד בסיפור "זהבה ושלושת הדובים". הספר הבא בסדרת תרזדיי נקסט יצא לאור בשנת 2007 בשם First Among Sequels (הראשון מבין ההמשכים). פורד ידוע בשימוש שהוא עושה בספריו באזכורים ספרותיים רבים, במשחקי מילים ובעלילה מהודקת היטב. קשה לקבוע לאיזה סוגה ספרותית שייכים ספריו, הם אינם שייכים לאף סוגה אך כוללים אלמנטים של ספרים העוסקים בנושאי ספרות, אלמנטים פרודיים וספרי פנטזיה. פרשת ג'יין אייר - תורגם בידי חנה ידור-אבני ויצא לאור בהוצאת מודן בשנת 2004 לשקוע בספר טוב - תורגם בידי אביעד שטיר, יצא לאור בהוצאת מודן במרץ 2007 מדיה וקבצים בנושא ג'ספר פורד בוויקישיתוף אתר האינטרנט הרשמי של ג'ספר פורד (באנגלית) ג'ספר פורד, ברשת החברתית אקס (טוויטר) ג'ספר פורד, סרטונים בערוץ היוטיוב ג'ספר פורד, ברשת החברתית Goodreads ג'ספר פורד, במסד הנתונים הקולנועיים IMDb (באנגלית) שירי ארצי, ביקום של תרזדיי נקסט, הספרות נמצאת ברומו של עולם, באתר הארץ, 28 במאי 2007 הספרים של ג'ספר פורד, באתר "סימניה"
First Time

האם התכוונתם ל... First Time (שיר של קייגו ואלי גולדינג) First Time (שיר של M-22) First Time (שיר של עופר ניסים ומאיה) First Time (מיני-אלבום) First Time (אלבום)
הרב אליוט

הרברט ג'יימס "הֶרְבּ" אליוט (באנגלית: Herbert James Elliott;‏ 25 בפברואר 1938) הוא אתלט עבר אוסטרלי, אלוף אולימפי (רומא 1960) ושיאן עולם (1967-1958) בריצת 1500 מטר ושיאן עולם (1962-1958) בריצת מייל. הרב אליוט נולד וגדל בפרת', אוסטרליה המערבית, אוסטרליה להרב אליוט ואיליין לבית קרמודי. בנעוריו החל ללמוד בתיכון קריסצ'ן ברדרז (אנ') ובהמשך עבר לתיכון אקווינוס (אנ'). הוא התאמן בהדרכתו של פרסי סרוטי (אנ'). מאמן זה דגל באימון בריצות בשטח ובמיוחד בגבעות חול. במהלך הקריירה שלו ניצח אליוט ב-36 תחרויות בריצת המייל ולא הפסיד באף ריצה זו. בנוסף שבר 17 פעמים את מחסום ה-4 דקות בתחרויות בריצה זו. לאחר אולימפיאדת רומא, החל אליוט ללמוד באוניברסיטת קיימברידג', אנגליה. עם סיום לימודיו עבד במספר משרות ניהול וביניהן מנהל כללי של המותג פומה בצפון אמריקה, חבר הנהלה בחברה האוסטרלית למוצרים רפואיים "אנסל" (אנ') ומשנה ליו"ר ויו"ר בחברת המיכרות האוסטרלית "פורטסקיו מטלז" (אנ') שם עבד עד פרישתו לגמלאות ב-2011. במשחקי חבר העמים הבריטי, שנערכו בקרדיף, ווילס, זכה בשתי מדליות זהב, בריצת 880 יארד בתוצאה של 1:49.32 דקות ובריצת מייל בתוצאה של 3:50.03 דקות. בתחרות שנערכה בדבלין, אירלנד ב-6 באוגוסט אותה שנה הוא קבע בריצת מייל שיא עולם חדש של 3:54.5 דקות, שיפור לשיא העולם בן השנה של דרק איבוטסון (אנ') מבריטניה (3:57.2 דקות). שיאו זה נשבר לאחר 3 שנים וחצי על ידי פיטר סנל מניו זילנד (3:54.4 דקות). בתחרות שנערכה בגוטנבורג, שוודיה ב-28 באוגוסט, קבע בריצת 1500 מטר שיא עולם חדש של 3:36.0 דקות, שיפור לשיא בן השנה של סטניסלב יונגווירת' (אנ') מצ'כוסלובקיה (3:38.0 דקות). באולימפיאדת רומא זכה במדליית זהב בריצת 1500 מטר בשיא עולם חדש של 3:35.6 דקות, לפני מישל ז'אזי (אנ') מצרפת (3:38.4 דקות) ואישטואן רוז'בגי (אנ') מהונגריה (3:39.2 דקות). שיא זה נשבר לאחר 7 שנים על ידי ג'ים ראיין מארצות הברית (3:33.1 דקות). ב-1964 הוענק לו תואר "עמית" (MBE) במסדר האימפריה הבריטית. ב-1985 התקבל להיכל התהיללה של ספורטאי אוסטרליה (אנ'). ב-2000 היה בין נושאי הלפיד האולימפי באולימפיאדת סידני. ב-2002 הוענק לו תואר "עמית" (AC) במסדר אוסטרליה. חברת מכרות הברזל בה עבד קראה מזח ימי על שמו של אליוט בנמל של המפעל. ב-1959 נישא אליוט לאן דאדלי ולזוג נולדו 6 ילדים. Herb Elliott; Alan Trengove (1961). The Golden Mile. Cassell. 2286575. Foreword by Percy Cerutty Reissue Herb Elliott; Alan Trengove (2017). The Golden Mile. Runners Tribe. ISBN 9780648214113. מדיה וקבצים בנושא הרב אליוט בוויקישיתוף הרב אליוט, באתר הוועד האולימפי הבין-לאומי הרב אליוט, באתר olympedia.org הרב אליוט, באתר התאחדות האתלטיקה הבין-לאומית הרב אליוט, באתר Track and Field (גברים) הרב אליוט, באתר sports-reference.com הרב אליוט, באתר bringbackthemile.com הרב אליוט, באתר vault.si.com הרב אליוט, באתר athletics.com.au ריצת הנצחון של אליוט באולימפיאדת רומא (1960), סרטון באתר יוטיוב הרב אליוט, באתר אנציקלופדיה בריטניקה (באנגלית) הרב אליוט, באתר אוניברסיטת קיימברידג' פרופילים של הרב אליוט וחברי הנהלת "פורטסקיו מטלז", באתר חברת המכרות הרב אליוט, באתר היכל התהילה של ספורטאי אוסטרליה טקס הפתיחה של אולימפיאדת סידני 2000, באתר theage.com.au
שישי עם מיכל

שישי עם מיכל היא תוכנית אירוח בהנחיית מיכל זוארץ ובעריכת יוסי אשדות, אשר שודרה בערוץ הראשון בשנים 2002–2006. פורמט התוכנית עבד כך שבכל פרק התארחו מספר אורחים, על פי רוב ידוענים, ובהם מוזיקאים, סטנדאפיסטים, אנשי תקשורת ופוליטיקאים. על פי רוב, האורחים ישבו כולם יחד באולפן על ספות והראיונות היו קלילים, כאשר האורחים מתערבים מדי פעם זה בדבריו של זה. התוכנית זכתה בדרך כלל לנתוני מדרוג חד-ספרתיים ולעיתים הגיעה לשיא צפייה של כ-10% מתוך כל משקי הבית. נתוני המדרוג של התוכנית היו הישג יפה, בהתאם למשאבי ההפקה ולשעת שידור התוכנית, אשר הייתה בכל יום שישי בשעה שבע, ביחס לנתוני המדרוג בערוצים 2 ו-10 והיו גבוהים מאוד ביחס לתוכניות אחרות של הערוץ הראשון. התוכנית זכתה לביקורות שליליות לאורך שנות שידורה. המבקרים הטילו ספק בכישורי האירוח של זוארץ וציינו לרעה את עודף עליצותה, שאלותיה הרדודות לכאורה ושימושה הרב בכרטיסי עזר. כישורי ההנחיה השנויים במחלוקת של זוארץ אף זכו לחיקויים בתוכניותיו של אדיר מילר, "ערב אדיר" ו"היכל התרבות". בתוכנית תיק תקשורת ששודרה בפברואר 2005, טען המנחה חיים זיסוביץ' כי זוארץ נבחרה להנחיית התכנית בשל מערכת היחסים שניהלה עם יוסי משולם שכיהן אז כמנהל התוכניות בערוץ הראשון. משולם הכחיש את הטענות ובהמשך הוגשו תביעות דיבה הדדיות על הוצאת לשון הרע. בשנת 2008 פסק בית משפט השלום בתל אביב תשלום פיצויים לזיסוביץ'. "שישי עם מיכל", במיזם "אישים" לתיעוד היצירה הישראלית יובל אברמוביץ', ביקור המבקרים, באתר ynet, 28 בספטמבר 2005 רוגל אלפר, בובה על חוט, באתר הארץ, 9 בנובמבר 2002 נועם שרביט, ‏יוסי משולם והחינוכית יפצו את חיים זיסוביץ ב־41 אלף שקל בגין דיבה ב"תיק תקשורת", באתר גלובס, 3 בדצמבר 2008
No Love (שיר של סאמר ווקר וסיזה)

"No Love" (בעברית: "אין אהבה") הוא שיר שהוקלט על ידי הזמרות-יוצרות האמריקאיות סאמר ווקר וסיזה מתוך אלבום האולפן השני של ווקר Still Over It. השיר יצא לאור ב-25 במרץ 2022, על ידי חברות התקליטים אינטרסקופ רקורדס ו-LVRN, כסינגל מתוך האלבום. גרסה מורחבת בהשתתפות קארדי בי הופצה בהמשך. השיר הגיע למקום החמישי במצעד שירי ה-R&B/היפ-הופ. "No Love" הוא שיר בהשראת מוזיקת פופ ו-R&B שמציג את סאמר ווקר וסיזה כ"נשים המתחרטות על כך שהגנו על אדם שלא שווה את זה", כפי ששרה ווקר בבית השלישי של השיר: "לא הייתי מספיק טוב בעיניך / מצחיק עכשיו שאתה מתקשר, שאתה מצלצל בטלפון שלי". הפזמון של השיר "עובד כמו מנטרה" ועל כך ווקר שרה בהמשך השיר עצמו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות. הווידאו קליפ הרשמי של השיר פורסם ב-25 במרץ 2022, ביום יציאתו של השיר כסינגל. נכון לאפריל 2022, מונה הצפיות של הקליפ עומד על למעלה מ-10 מיליון צפיות. סרטון השיר "No Love" באתר יוטיוב סאמר ווקר, סיזה, שון גארט, צ'ארלס אוקייסי ג'וניור, סוני ראמוס, קארדי בי Condé Nast, Summer Walker: Still Over It, Pitchfork (באנגלית אמריקאית) Althea Legaspi, Althea Legaspi, Cardi B Joins Summer Walker, SZA for Sizzling 'No Love' Remix, Rolling Stone, ‏2022-03-25 (באנגלית אמריקאית) Summer Walker, Billboard (באנגלית אמריקאית) The 50 Best Albums Of 2021, Stereogum, ‏2021-12-06 (באנגלית) No Love (with SZA), 2021-11-05, נבדק ב-2022-04-26 Summer Walker, SZA, & Cardi B - No Love (Extended Version) [Official Video], נבדק ב-2022-04-26 Gold & Platinum, RIAA (באנגלית אמריקאית) Mus"Canadian single certifications – Summer Walker – No Love (ft. SZA)" Hannah Dailey, Hannah Dailey, Cardi B Is Joining Summer Walker & SZA on the ‘No Love’ Remix: ‘I’m So Excited and Nervous’, Billboard, ‏2022-03-22 (באנגלית אמריקאית) Top 40 Rhythmic Future Releases | R&B Song and Hip-Hop Music Release Dates, All Access (באנגלית)
Shake It (שיר של קיי פלוק)

Shake It (בעברית: נער את זה) הוא שיר שהוקלט על ידי הראפר האמריקאי קיי פלוק, בהשתתפות הראפרים האמריקאים קארדי בי, דאגי ב. ובורי3000. השיר יצא לאור ב-15 באפריל 2022, על ידי חברת התקליטים קפיטול רקורדס, כסינגל שלא מתוך אלבום. השיר דוגם חלק מ-"Belly Dancer (Bananza)" של אייקון. השיר הגיע למקום התשיעי במצעד הסינגלים של ניו זילנד. בילבורד כינו את השיר כ"באנגר היפ הופ חדש לגמרי". עוד נאמר שם שקארדי בי "מראה את הגיוון האמנותי שלה ובוחנת אותו". ב-Complex כתבו שקארדי בי "מציגה צדדים אחרים שלה בשיר הזה". בפיצ'פורק ציינו שב-"Shake It", קארדי בי "חוזרת בחזרה לבסיס שלה, של השירים הקודמים שלה "Pull Up",‏ "Red Barz" שיצאו בעבר". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.5 מיליון השמעות. הווידאו קליפ הרשמי של השיר פורסם ב-15 באפריל 2022, ביום יציאתו של השיר כסינגל. נכון לאפריל 2022, מונה הצפיות של הקליפ עומד על למעלה מ-10 מיליון צפיות. מילות השיר "Shake It" באתר Genius סרטון השיר "Shake It" באתר יוטיוב קווין פרז, קארדי בי, אריון הווארד, קורי רייט, הנסל דומינגז, אייקון תיאם Rania Aniftos, Rania Aniftos, Here Are the Lyrics to Kay Flock’s ‘Shake It’ Feat. Cardi B, Dougie B & Bory300, Billboard, ‏2022-04-21 (באנגלית אמריקאית) The Official New Zealand Music Chart, THE OFFICIAL NZ MUSIC CHART (באנגלית) Darlene Aderoju, Darlene Aderoju, Kay Flock Enlists Cardi B, Dougie B & Bory300 for ‘Shake It’ Music Video: Watch, Billboard, ‏2022-04-15 (באנגלית אמריקאית) WATCH: Cardi B Reps The Bronx On ‘Shake It’ Collab With Kay Flock, Remezcla, ‏2022-04-15 (באנגלית אמריקאית) Cardi B Showcases Drill Flow in Video for Kay Flock’s New Song “Shake It” f/ Dougie B and Bory300, Complex (באנגלית) Condé Nast, Why Cardi B’s New Drill Song With Kay Flock Isn’t Just a Shameless Trend-Hop, Pitchfork, ‏2022-04-15 (באנגלית אמריקאית) Shake It (feat. Cardi B, Dougie B & Bory300), 2022-04-15, נבדק ב-2022-04-26 Kay Flock - Shake It feat. Cardi B, Dougie B & Bory300 (Official Video), נבדק ב-2022-04-26